LIETUVOS RESPUBLIKOS

Į S T A T Y M A S

DĖL LIETUVOS BANKO ĮSTATYMO DALINIO PAKEITIMO

Lietuvos Respublikos Seimas nutaria:

Iš dalies pakeisti Lietuvos banko įstatymą, priimtą 1990 m. vasario 13 d. (Žin., 1990, Nr. 7-172; 1992, Nr. 29 (1)-855):

1. 4 straipsnio trečiąją dalį išdėstyti taip:

„Lietuvos banko valdybos pirmininką penkeriems metams skiria ir atleidžia Lietuvos Respublikos Seimas Respublikos Prezidento teikimu.“

2. 4 straipsnio penktąją dalį išdėstyti taip:

„Lietuvos banko valdybos pirmininko pavaduotojus ir valdybos narius penkeriems metams skiria ir atleidžia Respublikos Prezidentas Lietuvos banko valdybos pirmininko teikimu.“

3. 5 straipsnio antrąją dalį išdėstyti taip:

„Revizijų skyriaus viršininką penkeriems metams skiria ir atleidžia Lietuvos Respublikos Seimas Lietuvos banko valdybos teikimu.“

4. 2, 3, 6, 12 straipsniuose vietoj žodžių „Aukščiausioji Taryba“ įrašyti žodį „Seimas“.

5. 4 straipsnio ketvirtojoje dalyje vietoj žodžių „Ministrų Tarybos“ įrašyti žodį „Vyriausybės“.

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS	ALGIRDAS BRAZAUSKAS

Vilnius, 1993 m. gegužės 11 d.

Nr. I-149